Se Julebag hver søndag i advent klokken 19.45 på TV2 Nord Salto. Alle fire afsnit kan streames her. Tanken om hjemmelavede boller på travle hverdagsmorgener kan for mange virke urealistisk. Men med brusebadsboller kan det nemt lade sig gøre. Ideen med brusebadsboller er nemlig, at man laver dejen dagen før, bollerne skal bages, og efter en nat på køl er dejen klar til tur i ovnen, mens man hopper under bruseren. - Det er en ting, som Jørn Ussing Larsen har opereret med, siden han startede bageriet og mølleriet Aurion. Han ved, at man får mere ud af sit mel, ved at det får lov til at stå og suge i dejen, før man bager sit bagværk, siger Christiane Lindrup Pedersen fra Kornets Hus. I Julebag deler Christiane Lindrup Pedersen hver søndag i advent en opskrift med korn, der smager og dufter af jul. DYK NED I HELE KORNETS HUS’ OPSKRIFTSUNIVERS HER Første søndag i advent viste hun, hvordan hun bager havretoppe med korender , anden søndag i advent var det sprøde vaniljekranse , tredje søndag i advent var der specier på menuen , og fjerde søndag i advent gælder det altså brusebadsbollerne. Smæk på krydderierne Brusebadsboller kan varieres i det uendelige, og i fjerde afsnit af Julebag viser Christiane Lindrup Pedersen, hvordan man laver en udgave af bollerne, der leder tankerne hen på jul. - Der er smæk på krydderierne, der er crunch og der er sødme fra rosinerne, siger hun. Dejen kan holde sig flere dage i køleskabet. På den måde kan du bage hjemmelavede boller flere dage i træk. Adventskonkurrence På TV2 Nords Facebook-side kan man hver søndag deltage i en adventskonkurrence om to TV2 Nord-kopper, en Vendsyssel Bjesk og en overraskelse. Her skal man svare på et spørgsmål til en video med Christiane Lindrup Pedersen. Hold øje med TV2 Nords Facebook-side hver søndag klokken 08.00. Du kommer ind på siden ved at klikke her.

Opsummering:
Brusebadsboller kan – som navnet antyder – bages, mens man tager sig et brusebad. I denne opskrift får bollerne et pift af jul.